Pelko pois!
Iltaa! Kaikkien kansojen rukoushuone on koolla Jerusalemissa, -
suuren Kuninkaan kaupungissa.
Kiitetään Herraa siitä, että voimme olla Hänen kaupungissaan.
Istukaa, olkaa hyvä.
Kun Herra antoi meille konferenssin aikataulun, -
tajusimme vasta jälkeenpäin, että Pohjois-Amerikan eli Jaffa-portin ilta -
on 11. syyskuuta. Moniko uskoo, että Herra järjesti sen niin?
Muistan vuoden 2001 konferenssin.
Tänne saapui 70 osallistujaa Yhdysvalloista -
viisi päivää syyskuun 11. päivän iskujen jälkeen.
Oli ihme, että he pääsivät tänne, sillä kaikki lennot peruttiin.
He vapautuivat pelosta. He palasivat Yhdysvaltoihin -
ja rukoilivat kaikkialla Yhdysvalloissa, että ihmiset vapautuisivat peloista.
Moniko kiittää Jumalaa siitä, -
että Jerusalem on maailman turvallisin paikka?
Se on suuren Kuninkaan, Jeshua haMashiachin, kaupunki.
Tänään Tommy Tenney palvelee meitä Jumalan Sanassa.
Sen jälkeen rukoilemme Jaffa-portin maiden puolesta.
Isä, kiitos tarkoituksesi täyteydestä.
Rukoilemme, että pääsemme tarkoitukseesi tänään.
Anna illan tarkoituksen täyteyden toteutua, ettei mitään jää puuttumaan.
Uskomme Sinun järjestäneen niin, että tämä tilaisuus on 11. syyskuuta.
Tarkoituksesi on, että voimme seistä muurinaukossa USA:n puolesta, -
Kanadan puolesta, Jaffa-portin muiden maiden puolesta -
ja Ranskan puolesta.
USA:ssa ja Ranskassa on maailman suurimmat juutalaisyhteisöt, -
ellei Israelia lasketa. Kanada tulee kolmantena.
Tänään on tärkeää rukoilla alijan, juutalaisten paluun, puolesta Israeliin-
kolmesta suurimmasta juutalaisyhteisöstä Israelin jälkeen.
Toivotetaan tervetulleeksi Tommy Tenney!
Hän puhui jo hienon sanoman eräänä iltana.
Tervetuloa ja kiitos, että tulit Jerusalemiin.
Jumalan siunausta, Tom. Hyvää iltaa!
On ilo olla täällä.
Olen iloinen, että te olette täällä.
Näytätte kivoilta. Sano se vierustoverillesi.
On hienoa olla Israelissa ja palvoa.
Kuulun niihin yhdysvaltalaisiin, jotka eivät päässeet konferenssiin -
11. syyskuuta 2001.
En tiedä, muistaako Tom, mutta minun oli määrä puhua.
Olin valmistautumassa lähtöön, kun sanottiin, ettei kukaan liiku mihinkään.
Sanoin: "Israelissa on nyt varmasti turvallisempaa kuin USA:ssa."
Perusteluani ei kuunneltu.
Rukoukseni olivat luonanne.
Älä ikinä unohda, -
etteivät ihmiset ole vihollisiamme.
Pimeyden valtakunta on vihollisemme.
Miten se sitten toimiikin ihmisten kautta, -
käymme nimenomaan sitä vastaan.
Jotkut kutsuvat sitä ikuiseksi taisteluksi hyvän ja pahan välillä.
Se ei ole ikuista taistelua.
Tällä sodalla tulee olemaan loppu.
Jokaisessa sodassa saattaa hävitä taistelun silloin tällöin.
Kun olin nuori poika, rakastin lukemista.
Rakastin lukemista niin paljon, -
että menetin ajantajun, kun luin illalla.
Olin 10-vuotias. Vaimoni ei ymmärrä sitä, mutta minun pitää varoa, -
kun otan kirjan käteen illalla, etten lue koko yötä.
Kun vaimoni lukee, häntä alkaa nukuttaa puolessa tunnissa.
Saatoin lukea, ja aurinko nousi. Tajusin, että pitää mennä kouluun.
Olin 10. Yritin nukkua hieman.
Äiti ja isä tajusivat, miksi minun oli vaikea herätä. Luin liian myöhään.
Isä otti tavakseen pistäytyä huoneessani.
Kävin pesulla, menin vuoteeseen ja aloin lukea.
Isä tuli huoneeseeni ja sanoi: "On aika sammuttaa valot."
Kerran olin hyvin uppoutuneena lukemaani.
Luin löytöretkeilijästä, joka ylitti valtamerta.
Sanoin: "Isi, en voi mennä nukkumaan."
Se saattoi olla Kolumbus.
"Näyttää siltä, että he haluavat tappaa Kolumbuksen.
Valvon koko yön, kun murehdin Kolumbusta."
Isä sanoi: "Saat viisi minuuttia."
Niinpä käänsin nopeasti kirjan loppusivuille.
Etsin kohtaa, jossa sanottaisiin, että Kolumbus elää. "Tuossa!
Hän elää yhä."
Pystyin nukahtamaan, koska olin luntannut, että hän selvisi.
Voinko kertoa erään asian?
Olen lukenut tämän kirjan loppusivut.
Siinä sanotaan, että me voitamme.
Sano vierustoverillesi: "Me voitamme."
Kamppailu ei ole ikuinen.
Emme voi hävitä, ellemme sitten luovuta.
Minun kirjoittaa se Twitteriin.
Olin hieman turhautunut, -
koska Cindy Jacobs laitettiin puhumaan nuorten juttuun -
ja minut vanhusten juttuun.
Tosin hän on luultavasti minua paljon nuorempi, -
mutta minäkin olen Twitterissä. Nyt tiedätte.
Joosuan kirja, luku 5.
Vaikka en ole päässytkään tänne vuoden 2001 jälkeen, -
saatan tulla uudelleen ensi vuonna, -
jos saan yöpyä samassa huoneessa kuin nyt, -
suoraan rukoustornin alapuolella.
Olin juuri asettumassa levolle eilen illalla, kun kuulin jonkun rukoilevan.
Sanoin: "Minä luovutan." Menin mukaan rukoilemaan.
Meillä oli mahtava rukoushetki indonesialaisten kanssa.
Tuntuu hyvältä nukkua ja tutkia Sanaa rukouksen alla.
Päiväni ovat olleet hyvin tehokkaita.
Tuntuu kuin Pyhä Henki tippuisi päälleni.
Jos voin varata huoneen ensi vuo- deksi, saatan tulla uudelleen, Kate.
Sen kulmahuoneen.
Tahdon puhua tänään pelon hengen murtamisesta.
Onko täällä ketään pelosta kärsinyttä? Pidä kätesi ylhäällä.
Jos joku ei pidä kättään ylhäällä, hän kärsii pelosta.
Hiljattain tehdyt tutkimukset Joosuan kirjasta ovat tulleet siihen tulokseen,-
että Joosua on vähiten pelokas henkilöhahmo Raamatussa.
Joosua jää usein vähälle huomiolle. Häntä ei huomata. Hänet ohitetaan.
Kenties se johtuu siitä, että hän on Mooseksen, suuren johtajan, varjossa.
Ymmärrän sen.
Joosua tuli johtajaksi sen jälkeen, -
kun edellinen johtaja halkoi meriä.
Mooses oli äijä. En väheksy hänen kykyjään.
Jotkut ihmettelevät, kuka tämä Joosua oikein oli.
Mooses kirjoitti viisi kirjaa, Joosua yhden lyhyen.
Se on silti Raamatussa. Onko sinulla siellä kirjaa?
Joskus Joosua sivuutetaan.
Häntä pidetään nuorten sankarina.
Ymmärrän sen.
Jumala kuitenkin näki Joosuan elämässä tiettyjä piirteitä.
Ne auttoivat häntä saamaan aikaan asioita, -
joita Mooseskaan ei pystynyt saamaan aikaan.
Mooses johti kansan lähelle Luvattua maata.
He seisoivat rajalla.
Olette kenties nähneet Jordanvirran. Se ei ole kovin leveä.
Sen yli voi useimmissa kohdissa heittää kiven. Se ei ole valtavan leveä.
Olisi turhauttavaa päästä niin lähelle lupauksen toteutumista -
ja silti olla saamatta lupauksen täyttymystä.
Kuinka moni odottaa Jumalan täyttävän lupauksia?
Siksi Israelia kutsutaan Luvatuksi maaksi.
Mooses johti kansan lähelle, -
mutta Mooses, vaikka oli kyvykäs, ei pystynyt tuomaan heitä maahan.
En tahdo päästä lähelle. Tahdon omistaa.
Tiedän, että konferenssissa on Joosua-linja. Kannatan sitä, -
mutta olitpa miten vanha tahansa, sinäkin voit olla Joosua.
Kiitos, täällä on muutamia meitä vanhoja.
Sano vierustoverillesi: "Et ole liian vanha olemaan Joosua."
Tommy, et ole liian vanha olemaan Joosua! - Kiitos. Kiitos.
Tahdon näyttää jotakin.
Joos. 4:ssä kansa ylitti Jordanvirran.
Virran ylittäminen ja maan haltuunotto eivät ole samoja asioita.
Se, että on saapunut tiettyyn maan- tieteelliseen paikkaan, ei tarkoita, -
että on ottanut haltuunsa paikan valtakunnan omistuksesta.
Tässä he olivat kulkemassa kohti Jerikon kaupunkia.
Toivottavasti olette ehtineet käymään siellä.
Mistä Jeriko on tunnettu?
Muureistaan. Se on tunnetuin asia Jerikosta.
Raamatun mukaan Jerikon muurit olivat niin paksut, -
että kahdet vaunut mahtuivat kulkemaan rinnakkain niiden päällä.
Vaunujen akselinleveys on suunnilleen yhtä pitkä kuin autossa.
Muurien päällä oli siis kuin kaksikaistainen tie.
Tiedämme myös, että muurin päällä oli taloja. Raahabin talo oli siellä.
Kuvittele siis niin leveät muurit, -
että niiden päällä mahtuu olemaan kaksikaistainen tie ja asuntoja.
Israelin kansa kulki muureille.
Joos. 5:13:ssa sanotaan: -
"Ja tapahtui Joosuan ollessa Jerikon luona".
Puhutaan siitä hetki.
Sano: "Hän pääsi lähelle. Hän tuli luokse."
Et voi voittaa sellaista, mitä et kohtaa.
Jotkut eivät koskaan saa voittoja, koska he eivät ikinä lähesty mitään.
He pysyttelevät etäällä ja sanovat: -
"Jumala, jos kerrot, miten toimitaan, menen sitten."
Joosua sanoi: "Siirryn lupaukseni juureen.
Ennen kuin saan seuraavan ohjeen, kulutan loppuun edellisen.
Jotkut sanovat: "Jumala, hiljennän nyt.
Minun on saatava kuulla seuraava ohje."
Jumala odottaa meidän kulkevan -
samaan Hänen osoittamaansa suun- taan, kunnes Hän toisin sanoo.
Kuulin tarinan pariskunnasta. He olivat olleet naimisissa vuosia.
He ajoivat autoa. He pysähtyivät liikennevaloihin.
Heidän edessään oli nuori pariskunta.
He istuivat autossa aivan vierekkäin.
He näyttivät kaksipäiseltä keholta.
Vaimo katseli heitä ja sanoi: -
"Minä muistan, kun mekin istuimme tuolla tavalla lähekkäin."
Mies sanoi: "Niin.
En ole siirtynyt. Olen edelleen ratissa."
Joskus kysymme: "Jumala, mitä meidän pitäisi tehdä?"
Jumala sanoo: "En ole siirtynyt. Jatka sitä, mitä käskin sinun tehdä.
Pidä samat periaatteet toiminnassa."
Joosua lähestyi Jerikon muureja. Täytyy ymmärtää eräs asia.
Joosua oli toinen kahdesta ihmisestä, -
jotka olivat nähneet Jerikon muurit aiemmin.
Kaikki muut kuolivat erämaassa.
Heidän pelkonsa sai heidät... Sano: "Pelko".
Pelko pitää ulkopuolella. Usko vie sisälle.
Kun he lähestyivät Jordanvirran ylitystä, -
oli aivan kuin he olisivat sanoneet Jumalalle: "Meitä hieman pelottaa."
He lähettivät kaksitoista vakoojaa tutkimaan, -
oliko Luvattu maa heille tarkoitettu paikka.
Joosua ja Kaaleb olivat vakoojien joukossa.
He toivat raportin.
Kaikki vakoojat olivat samaa mieltä siitä, että maa oli kaunis.
"Maa on kaunis.
Sinne meidän pitää pystyttää leirimme ja asettua asumaan."
Vakoojista kymmenen sanoi: "Maassa on ongelmia. Siellä on jättiläisiä."
Kaupunki, jonne vakoojat menivät, oli Jeriko.
Kymmenen vakoojaa sanoi, että siellä on jättiläisiä.
Vakoojista kaksi, Joosua ja Kaaleb, sanoivat erään mielenkiintoisen asian.
He eivät kieltäneet sitä, mitä muut olivat nähneet.
He eivät sanoneet: "Te tarvitsette uusia silmälaseja."
Tai: "En tiedä. En nähnyt."
He eivät kiistäneet heidän raporttiaan. He sanoivat vain: "Me pystymme."
"Olette voineet nähdä jättiläisiä. Ei siinä mitään, mutta me pystymme."
Jotkut pelästyvät niin kauheasti ongelmaansa, -
etteivät he pysty pitämään lupaustaan sydämessään.
Jos joku antaa ongelman kasvaa isommaksi kuin lupauksen, -
pelko pitää hänet ulkopuolella. Tarvitaan uskoa viemään sisään.
He katsoivat tätä. Jotenkin Israelin kansa...
Tiesitkö, että pelko on tarttuvaa?
Minulla on neljävuotias lapsenlapsi.
Hain pojan koulusta aiemmin lukuvuoden aikana.
Kysyin, miten päivä oli sujunut. "Hyvin."
"Mitä teit koulussa tänään?" Poika on neljä vuotta. - "Metsästin karhuja."
"Ihanko totta? En tiennytkään, että koulussasi on karhuja.
"On niitä."
Kysyin, missä ne ovat. - "Leikkikentällä."
Sanoin: "Hyvä, että joku hätistelee karhut pois muiden lasten luota."
Hän sanoi: "Joo. Sitä minä ja ystäväni teemme."
Kysyin: "Millä metsästätte karhuja?" - "Minulla on veitsi ja köysi."
"Kun minusta tulee iso, ostat minulle pyssyn."
"Katsotaan sitä sitten", sanoin.
Myöhemmin sinä päivänä kävin isäni luona.
Hän asuu meistä kolmen korttelin päässä. Hän on 80.
Kerroin hänelle hänen lapsenlapsen- lapsestaan, karhunmetsästäjästä.
Lapsenlapseni tuli käymään isoisäni, hänen isoisoisänsä, luona.
Olimme päättämässä keskustelua.
Isäni sanoi: "Hei, olen etsinyt karhunmetsästäjää."
Poika viittoili. "Minä!" Hän oli hyvin varma asiastaan.
Isoisäni sanoi: "Kiva, että perheessä on vihdoin karhunmetsästäjä.
Tässä talossa on nimittäin karhu.
Olen yrittänyt päästä siitä eroon jo kauan, mutten tiedä, mitä tehdä."
Käytävän päässä on huone, jota ei käytetä usein.
Se on pitkän käytävän päässä. Tavallisesti siellä on valot pimeänä.
"Karhu asuu siinä huoneessa."
Isä kysyi: "Voisitteko käydä hoitelemassa karhun?"
Poika sanoi: "Toki." Hän katsoi ympärilleen ja otti hyppynarun.
Hän veti hyppynarua perässään.
Hän sanoi 5-vuotiaalle sisarelleen: "Sinun on tultava mukaani."
Hänellä oli toisessa kädessään hyppynaru -
ja toisessa kädessään isosiskonsa käsi.
Poika haki rohkaisua siskostaan. He kävelivät käytävää pitkin.
Isä rohkaisi heitä.
"Onneksi olette täällä. Se karhu..."
Mitä lähemmäs he pääsivät huonetta, sitä hitaammin he kävelivät.
Kun he pääsivät lähelle, kumpikaan ei halunnut katsoa sisälle.
Poika, suuri karhunmetsästäjä, tuuppasi siskoaan katsomaan ensin.
He kurkistivat sisälle peloissaan.
Isäni heidän takanaan, täynnä ilkeyttä, -
ärjähti: "Murr!"
En tiedä, oletko nähnyt kahden tenavan -
kiipeävän seinille ja kävelevän katossa.
Maalissa oli raapimisjälkiä.
Kun isäni murahti, -
isosisko alkoi kirkua.
Poika pohti selvästi: "Olen karhunmetsästäjä. Mitä teen?"
Sitten hän näki sisarensa pelästyvän.
Näki, mitä hänen mielessään liikkui. "Hän on minua vanhempi ja isompi.
Jos hän pelkää, minäkin pelkään."
Hän meni mukaan sisarensa pelkoon, ja he ottivat hatkat.
Joskus kun kohtaamme -
omia liioiteltuja kuvia vihollisestamme, -
katsomme muita ympärillämme ja annamme heidän pelkonsa -
tarttua itseemme.
Kun vakoojat palasivat Israelin kansan luo, -
heistä kymmenen puhui jättiläisistä. Kaksi sanoi: "Me pystymme."
He antoivat mielikuvan siitä, mitä he eivät olleet ikinä nähneet -
ja minkä kymmenen vakoojaa olivat ilmoittaneet...
Sanon näin: Israelin lapset saivat pelkoflunssan.
Meillä on flunssaepidemia, -
joka riehuu tiettynä vuodenaikana. He saivat pelkoflunssan.
Kun heistä tuli liian pelokkaita, he sanoivat: "Emme pysty."
"Siellä on jättiläisiä." Jumala sanoi: "Ei se mitään.
Jos olette nyt liian pelokkaita, tehdään se myöhemmin."
Olen yrittänyt opettaa nelivuotiasta lastenlastani uimaan.
Olen opettanut häntä uimaan, -
koska takapihallamme on allas. En halua, että hän joutuu vaaraan.
"Kun hyppäät veteen, teet näin."
Olen opettanut häntä hyppäämään.
Sanon: "Tule altaan reunalle. Otan sinut kiinni."
Hän sanoo: "Tule lähemmäs, pappa." Hän kutsuu minua "papaksi".
Siirryn hieman lähemmäs. Sanon: "Hyppää." Hän sanoo: "Lähemmäs."
Tulen vähän lähemmäs. "Hyppää!" - "Ei. Vielä lähemmäs."
Lopulta kun olemme kosketusetäisyydellä, hän hyppää.
Kesän edetessä minun piti tulla entistä tarkkaavaisemmaksi.
Vaikka en katsonut... Hän oli tullut luottavaiseksi minua kohtaan.
"Isoisäni ei pudota minua."
Vaikka en edes katsonut, hän juoksi ja hyppäsi altaaseen.
Hän huusi: "Pappa!"
Minun piti juosta ja yrittää saada hänet kiinni ilmasta, -
koska hän oli niin luottavainen. "Isoisäni ei pudota minua."
Joskus Jumala seisoo altaan syvässä päässä.
Hän oli Luvatussa maassa ja houkutteli Israelin lapsia: "Hypätkää!
Pystytte siihen. Tämä ei ole liikaa. En petä teitä."
Pelkomme takia sanomme: "Tule lähemmäs."
Alkukesästä vaimoni sanoi: -
"On parasta odottaa ensi kesään. Hän on vielä liian pieni ja epäkypsä.
Häntä varmasti pelottaa. Älä pakota häntä siihen."
Sanoin: "Hyvä on, mutta jatketaan työskentelyä hänen kanssaan."
Olisin tyytynyt siihen, että jos hän on vielä liian epäkypsä, -
odotan ensi vuoteen ja opetan sitten, miten hypätä altaaseen ja toimia.
Kun Jumala yritti houkutella heitä Luvattuun maahan, -
heidän pelkonsa sai heidät sanomaan: "En tiedä, pystynkö tähän."
Aivan kuin Jumala olisi sanonut: "Hyvä on. Ymmärrän epäkypsyytesi.
Odotetaan ensi kertaan."
Se ei vain tullut seuraavana kesänä vaan seuraavan sukupolven aikana.
Hän sanoi: "Hyvä on. Ensi kerralla sitten.
Teehän uusi kierros erämaassa."
40 vuoden kuluttua he tulivat samaan kohtaan, -
josta Joosua johti heidät yli.
Kuten jo sanoin, edellisestä suku- polvesta kaikki kuolivat erämaassa.
He saivat pelkoflunssan. He kuolivat siihen.
Joosua ja Kaaleb olivat ainoita, jotka eivät kuolleet pelkoflunssaan.
Heidät oli rokotettu uskolla.
Heihin oli istutettu Jumalan lupaukset.
Sitä tahdon tehdä tänään täälläkin.
Yritän saada teidät käärimään hihanne -
ja antamaan minun rokottaa teihin riittävästi uskoa Jumalan Sanasta, -
jotta kun te kohtaatte asioita, teihin ei tartu pelkoflunssa, -
huolimatta siitä, mitä ympärillä tapahtuu.
Oli merkittävää, että Tom puhui pelosta.
Syyskuun 11. päivän iskujen jälkeen pelkoflunssa on kiertänyt maapalloa.
Tulin sanomaan teille uskoville, -
että meidän on aika uskoa enemmän kuin pelätä.
Anna uskon tulla sydämeesi.
Jumala, joka antoi lupauksen, on myös vapauttava sinut.
Sano vierustoverillesi: "En suostu pelkäämään."
Raamatussa sanotaan, että Joosua tuli lähelle.
Hän ja Kaaleb olivat ainoita, jotka olivat nähneet Jerikon aiemmin.
He tiesivät, miten suuret muurit olivat.
He tiesivät, miten korkeat ja paksut ne olivat, mutta he eivät pelänneet.
On yksi asia kohdata ongelma ja sanoa: "En tiennyt, että se on näin iso"
On eri asia ymmärtää tarkalleen, -
miten iso ja korkea ongelma on, -
ja silti kieltäytyä pelkäämästä.
Joillakin on sellainen uskonkäsitys, -
että usko kieltää ongelman läsnäolon -
ja että usko sanoo: "Minulla ei ole ongelmaa." Se ei ole tosi uskoa.
He luulevat, että usko toimii näin: Jollakulla on esimerkiksi päänsärky.
Hän haluaa siitä eroon.
Hän harjoittaa uskoaan päästäkseen irti päänsärystä hokemalla: -
"Minulla ei ole päänsärkyä." Kauhea päänsärky...
Usko ei kiellä ongelman olemassaoloa.
Usko hyväksyy, että ongelma on olemassa.
Se ei vähättele ongelmaa. "Onpa pieni muuri."
Ei. Usko sanoo: "Muuri on suuri."
Usko sanoo myös: "Muuri on suuri, mutta Jumalani on suurempi kuin se."
Anna Jumalalle ylistys.
Joosua tiesi tarkalleen, miten korkeat muurit olivat.
Hän käveli niiden luo silti.
Raamatussa sanotaan... Täytyy pitää kiirettä, että ehdin kaikki jakeet läpi.
Joos. 5:13: "[Kun Joosua tuli Jerikon muurin luo] hän nosti silmänsä".
Tiedätkö, mitä silmiensä nostaminen tarkoittaa?
Katsokaa nyt minua.
Selitän, mitä silmien nostaminen merkitsee heprean kielessä.
Teinkö sen liian nopeasti?
Hän katsoi ylös. Oletko koskaan kohdannut niin isoa ongelmaa, -
että sinun on pitänyt katsoa sitä ylös?
Ei voi väittää, ettei se ole iso. Sitä sanoo: "Ongelma on suuri."
Tahdon sanoa rohkaisevan asian.
Kun kohtaa niin ison ongelman, että sitä täytyy katsoa ylöspäin, -
älä katso puolitiehen ylös. Katso kokonaan ylös.
Jos vain tuijotamme ongelmaa ja painamme pään alas, -
on helppoa joutua pelon valtaan.
Muista: siitä me puhumme. Kieltäydyn joutumasta pelon valtaan.
Kun katsoo ylöspäin ongelmaansa, älä katso puolitiehen ylös.
Katso koko matkan ylös ongelman yläpuolelle ja näe Jumalasi.
Raamatussa sanotaan, että Hän istuu korkeuksissa ja näkee alhaisimmankin
Taivas on Hänen valtaistuimensa, ja maa on Hänen jalkojensa astinlauta.
Joosua katsoi ylös muureja ja sanoi: -
"Onpa iso muuri. Miten menee, Isä?
Miten menee, Taivaallinen Isä? Olet muuriakin suurempi."
Sano vierustoverillesi: "En pelkää sinua."
Mike, katsoit Cindyä etkä sanonut sanaakaan.
Rakastan tätä näkökulmaa Joosuasta.
Hän tiesi, miten korkeat muurit olivat.
Hän ei alkanut perustaa työryhmää.
"Miten teemme sen?" - "En tiedä."
Hän sanoi: "Menkää. En suostu pelkäämään ongelmaa."
Raamatussa sanotaan... Minun on sanottava tämä.
"Hän nosti silmänsä ja näki miehen seisovan edessään, -
paljastettu miekka kädessä."
Hän näki miehen seisovan linnoitetun kaupungin edessä.
Joos. 6:1:ssä sanotaan, että kaupungin portit oli suljettu tiukasti.
Jos näkee jonkun seisovan lukitun oven edessä ase kädessä, -
on melko todennäköistä, -
että hän vartioi ovea.
Joosua katsoi ylös ja näki edessään miehen, paljastettu miekka kädessä.
Miekka ei ollut tupessa.
Hän heilutteli sitä yläpuolella. Hän oli vetänyt sen esiin.
En tiedä sinusta, mutta...
Tässä sanotaan: "Joosua meni hänen luokseen ja sanoi hänelle: -
'Oletko sinä meikäläisiä vai vihollisiamme?'"
Haluan teidän ymmärtävän tämän. Miehellä oli kädessään ase.
Miekka oli sen ajan kehittynein lähitaisteluase.
Nykyajan vastine olisi luultavasti pistooli.
Joosua lähestyi miestä, joka oli vetänyt aseen esille.
Sanokaa jotakin.
Näemme sellaisia ihmisiä. Kunhan ase pysyy vyöllä, asia on kunnossa.
Kun ase vedetään esiin...
Mitä tekisit? Minä ottaisin jalat alleni.
Miksi? Hän veti aseen esiin.
Siksi rakastan Joosuaa. Hän lähestyi suoraan miestä, -
jolla oli ase kädessään, ja kysyi: "Oletko ystävä vai vihollinen?"
Toisin sanoen: Jos aiot tapella, valmistaudu rähinään, -
mutta jos olet ystävä, kerro se. Muuten käyn kimppuusi.
Mies katsoi häntä ja sanoi: "Minä olen Herran sotajoukon päämies".
Joosua lähestyi miestä, jolla oli paljastettu ase kädessä.
Hän ei pelännyt. Olen nyt rehellinen.
En tiedä, olisiko minusta siihen, -
että kävelisin pyssysankarin luo ja kysyisin: -
"Oletko ystävä vai vihollinen?"
Voitte teeskennellä, että teillä on suuri usko.
Opin tämän Joosualta: mies, jolla on sydämessään lupaus, -
on voimakkaampi kuin mies, jolla on ase kädessään.
"Jokainen ase, joka valmistetaan sinun varallesi, on oleva tehoton".
Joosua lähestyi enkel'olentoa, jolla oli miekka kädessään.
Hän kysyi: "Oletko ystävä vai vihollinen?"
Enkeli sanoi: "Olen Herran sotajoukon päämies."
Hän ei siis varsinaisesti ollut mies.
Jos hän kerran oli Herran sotajoukon päämies, -
hän oli luultavasti soturienkeli Mikael.
Hänet yleensä kuvataan miekka kädessä.
Mitä tiedämme enkeleistä? Sanokaa jotakin.
Me läntiseen maailmankuvaan kasvaneet -
olemme saaneet käsityksemme enkeleistä ystävänpäivästä.
Sen mukaan ne ovat pieniä paksu- jalkaisia pulleaposkisia lapsosia, -
joilla on vaipat ja pikku siiventyngät.
"Ping! Olet rakastunut."
Se ei ole raamatunmukainen näkemys enkeleistä.
Aina kun Jumala halusi estää ihmisiä, kuten Aadamia ja Eevaa, -
Hän asetti enkelin vartioimaan miekkoineen.
Minulle se on vihje, että Joosua on Raamatun vähiten pelokas hahmo.
Kaikille muille henkilöhahmoille, jotka tiettävästi kohtasivat enkelin, -
piti sanoa ensimmäisenä: "Älä pelkää."
Marialle, Jeesuksen äidille: -
"Älä pelkää, Maria. Minulla ei ole miekkaa.
Tulin ilmoittamaan, että saat lapsen."
Luin myös... Kun enkeli ilmestyy, -
tavallisin inhimillinen reaktio on... pelko.
Kuuntele. Kun pelko tulee elämääsi, -
usko poistuu elämästäsi.
Kun pelko valtasi heidät... kaikki muut paitsi Joosuan.
Hän sanoi: "En pelkää." Luin jopa eläimistä, jotka kohtasivat enkelin.
Bileam-nimisellä profeetalla oli aasi.
Aasi näki enkelin.
Mitä kertoo profeetasta se, että aasi näkee jotakin, mitä profeetta ei näe?
Aasi sanoi: "Tuolla on enkeli. En mene sinne."
Kun Joosua näki ison olennon heiluttamassa miekkaa, -
Joosua marssi hänen luokseen.
Tahdon teidän ymmärtävän tämän.
Tiesitkö, että Joosua oli jo yli 80-vuotias?
Hän ei ollut mikään teinipoika testosteronihuuruissa.
Hän oli vanha mies.
Hän oli valmis taistelemaan enkelin kanssa.
Ystäväni...
Kuinkahan kauan enkelit olivat jo odottaneet, -
että joku Jumalan lupauksiin uskova ilmestyisi paikalle?
En tiedä, mutta minulla on mielipide.
Pelko oli estänyt heitä menemästä sisälle maahan 40 vuotta aiemmin.
Uskon Jumalan lähettäneen silloin enkelisotureita -
leireilemään Jerikon ympäristöön.
"Kun kansani lähestyy, ilmoittakaa itsenne heille -
ja liittykää taisteluun."
Se saa minut ymmärtämään, että 40 vuoden ajan oli työttömiä enkeleitä.
Heillä oli tylsää. He ryystivät kahvia.
Julistan teistä joillekuille.
Ongelmasi ympärille on leiriytyneenä enkeleitä.
He odottavat, että saavut paikalle.
Sanot: "En ole vielä lähelläkään ongelmaani."
Aivan kuin Jumala asettaa ympärillemme enkeleitä, -
Hän asettaa enkeleitä ongelmiesi ympärille odottamaan, että saavut.
Kun enkelit ilmoittavat itsensä...
Se johtaa minut viimeiseen kysymykseen.
Enkelit olivat odottaneet siellä 40 vuoden ajan.
Onkohan mahdollista, että jättiläiset, joita epäuskoiset vakoojat näkivät, -
olivatkin enkeleitä, jotka olivat valmistautuneet auttamaan heitä?
Sitä ei ikinä tiedä, ellei mene riittävän lähelle.
Puhun nyt jollekulle teistä. Seisot etäällä. Kysyt: "Miten selviän tästä?"
Pastorit kysyvät: "Miten rakennan rakennuksen?"
Mitä tapahtuu WTC-iskujen jälkeisessä sodassa?
Tulin rokottamaan teidät uskolla.
Jumala on edeltä asettanut tulevaisuuteemme enkeleitä.
He odottavat, että saavumme Hänen lupauksensa paikkaan.
Siksi en anna minkään näkemäni pelotella minua, -
sillä Herra on meidän puolellamme.
Anna Jumalalle ylistys.
Nouskaa seisomaan.
Sano vierustoverillesi: "Kieltäydyn pelkäämästä."
Kohota Jumalalle ylistyshuuto!
Halleluja. Nyt rukoilemme Jaffa-portin kansojen puolesta. Voitte istua.
Kuljemme rukouksessa -
Yhdysvalloista ja Kanadasta Euroopan maiden kautta Jerusalemiin.
Jumala tuo evankeliumin maan ääristä takaisin Jerusalemiin.
Pietari ja Paavali... Paavali purjehti Roomaan.
Pietari ja Paavali veivät evankeliumin Roomaan.
Sieltä se levisi Eurooppaan ja aikanaan Amerikkaan.
Se meni Azusakadulle, joka kuuluu Jaffa-porttiin.
Tuli pakanoiden helluntai.
Kiitos Jumalalle, sen jälkeen 800 miljoonaa ihmistä -
on ottanut vastaan pelastuksen, kasteen ja Pyhän Hengen.
Kiitetään Jumalaa Jaffa-portista.
Evankeliumi menee kansoihin.
Evankeliumi tulee takaisin Azusa- kadulta ja Latinalaisesta Amerikasta.
Amerikoissa asuvista suurin osa puhuu nykyään romaanisia kieliä.
He valtaavat jopa Yhdysvaltoja.
Kiitämme Jumalaa siitä, mitä Hän tekee Jaffa-portin kautta.
Pyydän eturivissä istuvia yhdysvaltalaisia ja kanadalaisia eteen.
Pyydän eteen myös Sodaa ja Christineä Ranskasta.
Larry voi kertoa, mistä muista maista on edustajia.
Jokaisen maan ryhmän edustaja voi tulla eteen.
Ensin rukoilemme Yhdysvaltain ja Ranskan puolesta.
Täällä olevista 95 prosenttia tulee sieltä.
Muut maat voivat tuoda kukin yhden rukousaiheen. Sitten rukoilemme.
Jaffa-portista meillä on edustajia Ranskasta, Espanjasta, -
Portugalista, Tunisiasta, Algeriasta, -
Marokosta, Yhdysvalloista ja Kanadasta.
Olen puhunut jo etukäteen niille, -
jotka tulevat eteen tuomaan yhden rukousaiheen maansa puolesta.
Sen jälkeen rukoilemme yhdessä.
Pyytäisin Jaffa-portin edustajia eteen -
ja rukousaiheiden tuojia lavalle.
Tulkaa. Kaikki ovat rukoilleet neljästä kuuteen joka päivä palavasti.
Koska täällä olevista 95 prosenttia tulee Yhdysvalloista ja Ranskasta, -
rukoillaan ensin erityisesti Yhdysvaltojen ja Ranskan puolesta.
Sen sijaan että tuodaan rukousaiheita, rukoillaan vain.
Cindy, aloita sinä rukoilemalla Yhdysvaltojen puolesta.
Isä, rukoilemme, että Yhdysvaltoihin tulisi suuri herätys.
Pyydämme sitä koko Pohjois-Amerikkaan.
Isä, pyydämme Jeesuksen nimessä herätystä Valkoiseen taloon.
Pyydämme herätystä kongressiin.
Pyydämme helluntain tuulia Washingtonin ylle -
Jeesuksen nimessä, aamen.
Isä, tunnustamme, -
että tuomion miekka viistää hyvin läheltä maan pintaa halki Amerikan.
Uskomme, että kutsut nöyryyteen Jeesuksen seurakunnassa.
Se tuottaa nöyryyttä hallinnoissa ja virkamiehissä.
Pyydämme uutta ilmestystä siitä, -
että USA on yhä kutsuttu olemaan yksi kansa Jumalan alaisuudessa.
Teemme parannusta, sillä olemme heittäneet pois kristilliset ydinarvot.
Anna meille Raamatun periaatteiden muovaama omatunto ja mieli.
Herra, pyydämme anteeksiantoasi -
ja rukoilemme uskoen, että kurssi kääntyy.
Uskomme lunastettuun Amerikan Yhdysvaltoihin.
Toimit vaaleilla valittujen virkamiesten ja seurakuntien johtajien kautta.
Uusi päivä sarastaa. Nöyrrymme tuomion edessä, jotta kirkkautesi tulee
Isä, rukoilemme alijan puolesta, -
jotta juutalaiset uskovat palaavat USA:sta, Kanadasta ja Ranskasta.
Niissä asuvat suurimmat juutalais- yhteisöt, ellei Israelia lasketa.
Raamatussa sanotaan, että Herran vapahdetut palajavat -
ja tulevat Siioniin riemuiten, päänsä päällä iankaikkinen ilo.
Näissä kolmessa maassa asuu juutalaisista uskovista suurin osa.
Uskomme, että teet heille tien takaisin Jeshuan nimessä.
Kiitos, että Herran vapahdetut palajavat -
ja tulevat riemuiten Siioniin, päänsä päällä iankaikkinen ilo.
Sytytä tuli myös juutalaisiin, jotka eivät vielä usko.
Anna heidän palata Siioniin, ennen kuin suuret ravistelut tulevat -
USA:han, Ranskaan ja Kanadaan, Jeshuan nimessä.
Kiitos, että 700 raamatunkohtaa kutsuu heitä takaisin kotimaahansa.
Älköön sanasi tyhjänä palaja, vaan tehköön sen, mitä varten sen lähetit.
Nosta esiin kalastajia tuomaan heitä takaisin, -
ennen kuin metsästäjät tulevat.
Julistamme, että sanasi perusta on taivaassa.
700 raamatunkohtaa kutsuu heitä kotimaahansa ja Messiaan luo.
Uskomme Sinuun, läpimurtojen Jumalaan.
Avaa tie. Avaa kaupunkien portit.
Tuo heidät takaisin maahansa ja Messiaansa luo Jeshuan nimessä.
Herra, rukoilemme Kanadan puolesta.
Kiitos sanasta, jonka mukaan puun lehdet ovat kansojen tervehtymiseksi.
Rukoilemme, että sama herätys tulee Kanadan kansaan.
Rukoilen erityisesti Kanadan ensimmäisten kansojen puolesta.
Julistamme ylösnousemusarmoa ja -voimaa.
Nosta vanhurskauden ja oikeudenmukaisuuden ääni -
Kanadan ensimmäisille kansoille, jotta ne näyttäisivät tietä -
kansojen tervehtymiselle ja kansasi paluulle.
Rukoilemme Kanadan ja Amerikan nuorten puolesta.
Anna historian suurimman herätyksen alkaa iskeä Pohjois-Amerikkaan.
Rukoilemme kampusten, koulujen ja opintiensä aloittaneiden puolesta.
Kutsumme esiin herätyksen henkeä.
Jumala, muistutamme Sinua profetioista, -
että 50 vuotta North Battlefordin herätyksen jälkeen tulee herätys, -
joka olisi sata kertaa voimakkaampi -
kuin kaikki historian herätykset yhdessä. Huudamme puoleesi, -
uskollinen Jumala. Sinä pidät lupauksesi.
Pidä lupauksesi perustajaisille. Tuo esiin suuri herätys, -
jollaista maailma ei ole ikinä nähnyt, Kanadaan, Amerikkaan, Meksikoon, -
Ranskaan ja koko Jaffa-porttiin.
Anna tulesi laskeutua Jeesuksen nimessä.
Herra näytti minulle, että on olemassa kolme "takaisin Jerusalemiin" -liikettä.
Tutkimuksistamme kävi ilmi, -
että 12 apostolia lähtivät Jerusalemista 12 suuntaan 12 portista
Se oli apostolisen liikkeen ensi- hedelmä ensimmäisellä vuosisadalla.
Nyt elämme lopunaikoja ja apostolisen liikkeen täyteyttä.
Apostolit ja apostolinen liike tuo evankeliumia maan ääristä -
12 portin läpi takaisin Jerusalemiin.
Moniko kiittää Jumalaa siitä, että elämme täyteyden päiviä.
Yksi "takaisin Jerusalemiin" -liikkeistä on Aasian ja Tyynenmeren liike.
Sitä johtavat kiinalaiset -
yhdessä korealaisten, indonesialaisten ja muiden kanssa.
Toinen on Jes. 19:n apostolinen liike.
Se tulee Afrikasta, Egyptistä Israeliin ja Syyriaan.
Ne palvelevat Herraa siunauksena keskellä maata.
On olemassa kolmas apostolinen "takaisin Jerusalemiin" -liike.
Kutsun sitä euro-amerikkalaiseksi liikkeeksi.
Kuten sanoin, Pietari ja Paavali toivat evankeliumin Jerusalemista Roomaan
Sieltä se meni Amerikkaan. Azusa- kadun herätys oli sata vuotta sitten.
Syttyi tuli palata Jerusalemiin.
Moniko uskoo Azusakadun kaksinkertaiseen osaan maan ääristä?
Nykyään saamme todistaa historian suurimpia herätyksiä.
Latinalaisessa Amerikassa on herätys.
Uskon, että Jumala nostaa armeijan Brasiliasta, -
espanjankielisistä maista ja Pohjois-Amerikasta -
rukoilemaan "takaisin Jerusalemiin" -liikkeen täyteyttä.
Jos haluaa mennä Jerusalemiin, täytyy kulkea Euroopan kautta.
Moniko uskoo, että Jumala haluaa tuoda herätyksen Eurooppaan?
Herätys lähti Jerusalemista, Euroopasta ja Pohjois-Afrikasta.
Nyt mennään takaisin Jerusalemiin.
Viimeinen rintama on Eurooppa, Lähi-itä ja Jerusalem.
Jumala haluaa nostaa muurinvartijoiden armeijan.
Hän haluaa nostaa evankelistoja ja seurakuntien istuttajia -
Latinalaisesta Amerikasta ja Pohjois-Amerikasta.
Ne vievät evankeliumin Euroopan läpi takaisin Jerusalemiin.
Olemme keskittyneet 20 vuoden ajan Aasiaan ja Afrikkaan.
Jumala ilmoitti, että viimeinen rintama on -
Eurooppa, Pohjois-Afrikka, Lähi-itä ja sitten Jerusalem.
Uskotaan, että Jumala nostaa väkevän esirukoilijoiden armeijan -
Brasiliasta, espanjankielisistä maista, Pohjois-Amerikasta.
Viimeinen, Euroopan rintama murtuu, ja päästään Jerusalemiin.
Se kääntää lasten sydämiä isien sydänten puoleen, -
koska evankeliumi tuli Euroopan isiltä Latinalaisen Amerikan lapsille.
Nyt lasten on aika seistä yhdessä isien rinnalla ja pyytää läpimurron täyteyttä-
Euroopan kautta Jerusalemiin. Eurooppa ei ole liian vaikea Herralle.
Euroopan ja Amerikkojen edustajien määrä kasvaa konferenssissa -
Aasian ja Afrikan edustajien määrää nopeammin. Se on merkki siitä, -
että Jumala haluaa toimia euro-amerikkalaisessa liikkeessä.
Suomennos: Marianne Tenetz